ཅོས།གྲུ་ཟམ་གསོ་བ
སོགས་སྡིག་དང་མ་འདྲེས་པའི་དགེ་བའི་ལས་ལ་འབྲད་འབུད་ཅི་ནུས་བསྒྲུབ།་དངོས་གཞི་རང་ཐ་མལ་པའི་མདུན་གྱི་ནམ་མཁར་སྐྱབས་ཡུལ་སྐུ་གསུམ་རྩ་གསུམ་ཀུན་འདུས་བླ་མ་ཚེ་དཔག་མེད་ལ་བྱེད་པའམ།།
བླ་མ་ཚེ་དཔག་མེད་ལ་ཆོས་ལོངས་སྤྲུལ་གསུམ།སངས་རྒྱས་བྱང་སེམས།བླ་མ་ཡི་དམ་མཁའ་འགྲོ་ཆོས་སྐྱོང་ཚོགས་མཁའ་ལ་སྤྲིན་གཏིབས་པ་བཞིན་བཞུགས་པར་བསྒོམས་ལ།བདག་གཞན་

མཁའ་ཁྱབ་སེམས་ཅན་ཐམས་ཅད་བྱང་ཆུབ་མ་ཐོབ་པར་སྐྱབས་སུ་མཆིའོ་སྙམ་པ་དང་།འགྲོ་ཀུན་འཆི་བ་མེད་པ་ཚེ་དཔག་མེད་ཀྱི་གོ་འཕང་ཐོབ་པ་དང་།རང་ཉིད་ཚེ་རིང་པོར་བསྡད་ནས་རྒྱལ་བ་རྣམས་ཀྱི་ཕྲིན་ལས
བསྒྲུབས་ནས་བསྟན་འགྲོའི་དོན་རླབ་པོ་ཆེ་འགྲུབ་པར་བྱ་བའི་ཕྱིར་མགོན་པོ་ཚེ་དཔག་མེད་སྒྲུབ་པའི་བསམ་པས་ངག་ཏུ་ཧྲཱིཿབླ་མ་སྐུ་གསུམ་སོགས་ལན་གསུམ།ཡན་ལག་བདུན་པ་མ་བཏོན་ཀྱང་རུང་།
བཏོན་ཀྱང་འགལ་བ་མེད།མཐར་སྐྱབས་ཡུལ་འོད་དུ་ཞུ་ནས་རང་ལ་ཐིམ་པས་རང་རིག་འགྱུར་མེད་ཀུན་གཞི་ཁྱབ་བདལ་ཆེན་པོའི་དང་སྲེ་ཞིང་འཁྲེགས་པ་གཞོམ་གཞིག་བྲལ་བའི་ལྕགས་ཀྱི་རྡོ་རྗེ་རྒྱ་གྲམ་སྲ
ཞིང་ཤིན་ཏུ་བརྟན་པ།དེ་སྟེང་ཉི་མ་དེ་སྟེང་ཟླ་གདན་ཉ་གང་བའི་སྟེང་དུ་རང་ཉིད་བཅོམ་ལྡན་འདས་མགོན་པོ་ཚེ་དཔག་མེད་པ་སྐུ་མདོག་བྱེ་རུའི་ལྷུན་པོ་ལྟར་དམར་ཞིང་འཚེར་བ།ཞི་ཞིང་འཛུམ་པ།ཕྱག
མཉམ་བཞག་མཛད་པའི་སྟེང་དུ་པདྨ་རཱ་ག་ལས་གྲུབ་པའི་བུམ་པ་འཆི་མེད་ཚེ་བཅུད་ཀྱིས་བཀང་བ་དཔག་བསམ་ཤིང་གིས་ཁ་བརྒྱན་པ་འཛིན་པ།བདར་དང་རིན་པོ་ཆེས་བརྒྱན་པ།ཞབས་རྡོ་རྗེའི་སྐྱིལ་ཀྲུང
གིས་བཞུགས་པའི་པང་དུ་ཡུམ་མནྡཱ་ར་བ་དང་།གོས་དཀར་མོ་གཉིས་མེད་དམར་མོ།ཕྱག་གཡས་དར་སྣ་ལྔའི་མདའ་དར་དང་ལྕགས་ཀྱུ་བསྣམས་པ།གཡོན་པདྨ་རཱ་གའི་བུམ་པ་ཚེ་ཡི་བདུད་རྩིས་བཀད

བ་དཔག་བསམ་ཤིང་གིས་ཁ་བརྒྱན་པ་འཛིན་པ།དྲར་དང་རིན་པོ་ཆེས་བརྒྱན་པ།ཞབས་པདྨའི་འདུག་སྟངས་ཀྱིས་ཡབ་ཀྱི་རྐེད་ལ་འཁྲིལ་བ།སྐུས་ཞིང་ཁམས་ཡོདཏྤ་ལ་ཁྱབ་པ།
ཞིང་ཁམས་རབ་འབྱམས་སྐུ་ལ་རྫོགས་པ།སྐུས་སྲེད་པ་གསུམ་ལ་ཁྱབ་པ།སྣང་ལ་རང་བཞིན་མེད་པ་འཇའ་ཚོན་ལྟ་བུ།གསལ་ཞིང་དྲངས་ལ་མ་འདྲེས་པ་མེ་ལོང་ནང་གི་གཟུགས་བརྙན་ལྟ་བུ།དམ
ཡེ་དབྱེར་མེད།རྣམ་པ་གསལ་བ།རྣམ་དག་དྲན་པ།ཡེ་གདོད་མ་ནས་ཆོས་སྐུ་ཚེ་དཔག་མེད་རང་ལ་བཞུགས་པས་རང་ཉིད་ཚེ་དཔག་མེད་དངོས་ཡིན་སྙམ་པའི་ཚེ་ལྷའི་ང་རྒྱལ་དང་མ་བྲལ་བའི་རང་གི་གནས
གསུམ་ཨོཾ་ཨཱཿཧཱུྃ་གསུམ།ཐུགས་ཀའི་དབུས་སུ་ཉི་མ་འོག་ཟླ་བ་སྟེང་དུ་ཡོད་པའི་ཉི་ཟླའི་གའུ་ཁ་སྦྱོར་གྱི་ནང་དུ་ཧྲཱིཿདམར་པོ་བྱེ་རུ་ལྟ་བུ།ཧྲཱིཿཡི་ཧ་ཁོག་ནང་དུ་རང་གི་ཚེ་བསོད་ཀྱི་ངོ་བོ་ནྲྀ་ལྗང་གུ།ནྲྀ་ཡིག་ནང
དུ་སྲོག་གི་ངོ་བོ་ཨ་དཀར་པོ།དེ་མཐར།ཨོཾ་ཨཱ་ཡུ་ཤེ་ཧཱུྃ་བྷྲཱུྃ་ནྲྀ་ཛཿ་སྔགས་ངོ་ཕྱི་ལ་བསྟན་ནས་གཡོན་དུ་བཀོད།ཕ་གཡས་སུ་འཁོར་བས་ཐུགས་སྲོག་ལས་འོད་ཟེར་དམར་པོ་འཕྲོས།སྔགས་ཕྲེང་ལ
ཕོཕོག།སྔགས་ཕྲེང་ལས་འོད་ཟེར་དམར་པོ་འཕྲོས།།ཕྱོགས་བཅུའི་སངས་རྒྱས་བྱང་སེམས་ཐམས་ཅད་དང་།ཁྱད་པར་ནུབ་ཕྱོགས་བདེ་བ་ཅན་ན་མགོན་པོ་ཚེ་དཔག་མེད་ལ་མཆོད་པ་ཕུལ།སྐུ་གསུང

ཐུགགས་ས་ཀྱི་བྱིན་རླབས་ཐམས་ཅད་འོད་ཟེར་གྱི་རྣམ་པར་ཚུར་བསྡུས་རང་ལ་ཐིམ་པས་འཆི་མེད་ཐོབ་པར་བསམ།ཡང་འོད་ཟེར་དམར་པོ་འཕྲོས་ལྷ་མི་སོགས་རིགས་དྲུག་གི་སེམས་ཅན་ལ་ཕོག།།སྡིག་སྒྲིབ་
སྦྱངས།སྡུག་བསྔལ་ཞི།ཕྱི་སྣོད་ཐམས་ཅད་བདེ་ལྡན་ཞིང་ཁམས།ནང་བཅུད་སེམས་ཅན་ཐམས་ཅད་ཚེ་ལྷ།གྲགས་ཚད་འཛབ་དབྱངས་ཀྱི་རང་སྒྲ་འབྲུག་སྟོང་ལྡིར་བ་ལྟ་བུར་ཀུན་གྱིས་བཟླས་ཤིང་།
ལྷ་མི་རྣམས་ཀྱི་ཚེ་བསོད་དཔལ་འབྱོར་སྙན་གྲགས་ཐམས་ཅད་འོད་ཟེར་གྱི་རྣམ་པར་རང་ལ་བྲ་སཱུ།ར་ཡང་འོད་དམར་འཕྲོས།ཟས་ཆུ་མེ་རླུང་ནམ་མཁའི་བཅུད་ཐམས་ཅད་འོད་ཟེར་སྣ་ལྔའི་ཚུལ་དུ་བསྡུས་རང
གི་ནྲྀ་ལ་ཐིམ་པས་ཤ་ཁྲག་སྲོག་དབུགས་སེམས་ཀྱི་ཁམས་ནས་ཚེ་ཉམས་པ་སོས་པར་བསྒོམ།ཡང་འོད་དམར་འཕྲོས།རྔ་མགོན་པོ་ཚེ་དཔག་མེད་སོགས་ཕྱོགས་བཅུའི་ཚེ་ལྷ་རྣམས་དང་།དགའ་ར་བ།ཤྲཱི
སི།པྲདྨ་འབྱུང་གནས།བི་མ་མི་ཏྲ།ཧཱུཾ་ཀར།བཻ་རོ།།ནམ་སྙིང་སོགས་ཚེ་ཡི་རི་གྲོ་འཛིན།འགྲོས་དཀར་མོ།མནྡཱ་ར་པྲ།མཚོ་རྒྱལ།ཤེལ་དཀར་རྡོ་རྗེ་མཚོ་སོགས་ཚེ་ལ་དབང་བའི་མཁའ་འགྲོ
རྣམས་དང་།ཨིནྡྲ་བོ་དྷི་སོགས་འཁོར་ལོས་སྒྱུར་རྒྱ་ལ།འཆི་མེད་གྲུབ་པ་རྣམས་ཀྱི་ཚེ་ཨོཾ་བྱིན་རླབས་ཡོན་ཏན་ཡེ་ཤེས་ཐམས་ཅད་འོད་ཟེར་གྱི་རྣམ་པར་བསྡུས་ནས་རང་ལ་བསྟིམ།ཡང་འོད་དམར་འགྲོར

ལྷ་སྲིན་སྡེ་བརྒྱད།གཤིན་རྗེ་ལ་སོགས་པས་རང་གི་བླ་ཚེ་སྲོག་གསུམ་ཁྱེར་བ་གཞོམ་པ་བརྐུས་པ་འཕྲོག་པ་ཐམས་ཅད་དང་།རང་བཞིན་གྱིས་བླ་ཚེ་ཡར་བ་འཁྱམས་པ་གས་པ
ཉམས་པ་འཐོར་བ་སོགས་ཚུར་བསྡུས་སྲོག་གི་སྙིང་པོ་ཨཱཿལ་ཐིམ།མདོར་ན་བརྟན་གཡོའི་ཚེ་བཅུད།རྒྱལ་བའི་བྱིན་རླབས་ཚེ་དང་ཡེ་ཤེས་ཡོན་ཏན་ཐམས་ཅད་ཤ་རུལ་ལ་སྦྲང་བུ་འདུས་པའམ།མཆོ
ལ་ཆར་པ་བབ་པ་ལྟར་རང་ལ་ཐིམ་པས།ཚེ་ཉི་ཟླ་དང་མཉམ།རྒས་མེད་བཅུ་དྲུག་གི་ལང་ཚོ་དང་ལྡན།༨བཀྲག་མདངས་གཟི་འོད་སྔར་ལས་རྒྱས་ཤིང་།གདོས་བཅས་ཤ་ཁྲག་གི་ལུས་འདི་འཕོ་མེད་བདེ
བ་ཆེན་པོ་འཇའ་ལུས་རྡོ་རྗེའི་སྐུ་རུ་གྱུར་པར་བསམ་ལ་སེམས་ཁྱེར་སོ་གསུམ་ལྡན་ལས་གཞན་དུ་མ་ཡེངས་པར།མི་ཚིག་གིས་བར་མཆོད་པར་གསང་སྔགས་ཐམས་ཅད་ཀྱི་རྒྱལ་པོ་ལྟ་བུའི་བསྙེན་པ།
ཧྲཱིཿཧྲཱིཿདང་།ཨོཾ་ཨཱ་ཡུ་ཤེ་ཧཱུཾ་བྷྲཱུཾ་ནྲྀ་ཛཿཞེས་པ་ཧྲཱིཿདང་སྤེལ་ནས་བཟླས་པའམ་ཧྲཱིཿརྐྱང་སྔོན་ལ་བཟླ།རྦ་སྔགས་རྗེས་སུ་བཟླས་པ་གང་མོས་ཀྱིས་སྔགས་གྲངས་འབུམ་ཕྲག་ལྔ་བཟླས་པས།ཚེ་ལྷ་ཡབ
ཡུམ་དངོས་ཉམས་རྨི་ལམ་དུ་མཛལ་བ།གསུང་ཐོས་པ།ལུང་བསྟན་པ།ཉི་ཟླ་ཤར་བ།རོ་ལོ་ཏོག་ལེགས་པ།ཚེ་བུམ།རྡོ་རྗེ།མདའ་དང་།ཤེལ་ཕྲེང་།ཆུ་བོ་ལས་བརྒལ་བ།རང་གི་སྨ་དང་སླ

ར་རིང་པོ་སྐྱེས་པ།བདུད་རྩི་འཐུང་བ།རི་ལ་གྱེན་དུ་འཛེགས་པ་སོགས་གྲུབ་རྟགས་སྤྱི་དང་མཚུངས་ཤིང་།ཐུན་མཚམས་སུ་དབྱངས་གསལ།རྟེན་སྙིང་།ཡིག་བརྒྱ།ལན་གསུམ་བཟླས་ནས་མདང་དང་
གཡབ་ཅིང་།ཚེ་འགུགས་སྐབས།སྔོན་ཚེ་བསྐལ་པ་དང་པོ་འགྲོ་བའི་དོན་དུ་ཚེ་ལྷའི་ལྷ་ཚོགས་སྐྱེ་འཆི་མེད་པ་རྡོ་རྗེ་ལྟ་བུའི་སྐུ་བརྙེས་པ་དང་།བསྐལ་པ་བར་མར།མཱ་ར་ཏི་ཀའི་བྲག་ཕུག་ཏུ་པདྨ་འབྱུང་གནས་ཡབ
ཡུམ་འཆི་མེད་བགྲེས་རྒུད་བྲལ་བའི་ཚེའི་དངོས་གྲུབ་བརྙེས་པ་བཞིན།༨བསྐལ་པ་ཐ་མ་འདིར་རིག་འཛིན་བདག་གིས་ཚེ་དཔག་མེད་ཡབ་ཡུམ་སྒྲུབ་ཅིང་ཐུགས་དམ་གཉེན་པོ་དེང་བསྐུལ་ན་བདག་ཅག་གི་བླ་ཚེ་བསོད་ནམས་
ཀླུང་རྟ་རྣམས་རང་བཞིན་གྱིས་ཉམས་པ་དང་འཁྱམས་པ་དང་རལ་བ་དང་གུད་པ་དང་།༨ལྷ་སྲིན་སྡེ་བརྒྱད་ཀྱིས་འཕྲོག་པ་སོགས་སོར་ཆུད་ནས་འཆི་མེད་རྡོ་རྗེ་ལྟ་བུའི་ཚེ་ལ་དབང་བའི་དངོས་གྲུབ་སྩོལ།དེ་བཞིན་དུ།ཕྱི
ས་ཆུ་མེ་རླུང་ནམ་མཁའི་བཅུད།ང་སྲ་ཞིང་འཐས་པ།རླན་ཞིང་གཤེར་བ།འབར་ཞིང་སྲེག་པ།ཡང་ཞིང་གཡོ་བ།འཕོ་འགྱུར་གཞོམ་གཞིག་བྲལ་བ་སོགས་དང་།ནང་བཅུད་ལྷ་ཀླུ་མི་གསུམ
སོགས་འགྲོ་བ་རིགས་དྲུག་མཐའ་དག་གི་ཚེ་དང་བསོད་ནམས་དབང་ཐང་སྙན་གྲགས་ཆོས་དང་ནོར་གྱི་དཔལ་འབྱོར་ཕུན་སུམ་ཚོགས་པ་དང་།ཚེ་དཔག་ལྷ་ཚོགས་སོགས་འཆི་མེད་གྲུབ་པ་རྣམས་ཀྱི་ཚེ་ཡི

དངོས་གྲུབ།རྨུག་འཛིན་དབང་པོ་སོགས་ནོར་ལྷ་རྣམས་ཀྱི་འཛད་མེད་ནོར་གྱི་དཔལ་གཡང་ཐམས་ཅད་བཀུག་ནས་ཉམས་པ་མེད་པ་རྡོ་རྗེ་ལྟ་བུའི་ཚེ་དང་།རྒུད་པ་མེད་པ་ལང་ཚོ་དང་ལྡན་པའི་བཀྲག
མདངས་གཟི་འོད་འབར་བ་ཚེ་ཡི་དབང་དང་།ཚེ་མི་འགྱུར་བ་གཡུང་དྲུང་ལྟ་བུ།༢༨བསྐལ་བའི་བར་དུ་རྐྱེན་གང་གིས་ཀྱང་གཞོམ་གཞིག་བྲལ་བའི་བསོད་ནམས་ཚེ་དཔལ་གནས་མཆོག་འདི་ཉིད་དུ་སྩལ་དུ་གསོལ།།
བདག་ཅག་ཚེའི་རིག་འཛིན་སྒྲུབ་པའི་རྣལ་འབྱོར་རྣམས་ལ་འཆི་མེད་ཚེའི་ལྷ་ཚོགས་རྣམས་ཀྱིས་ལུས་ལ་སྐུའི་བྱིན་ཆེན་ཕོབ་ལ།ཕྱོགས་བཅུའི་སྣོད་བཅུད་རྣམས་ཀྱི་བཅུད་དང་ཚེ་དཔལ་བསོད་ནམས་བཀྲག
མདངས་རྒྱལ་བ་རྣམས་ཀྱི་བྱིན་རླབས་ནུས་མཐུ་རྣམས་བསྟིམ་པ་དང་།ཚངག་ལ་གསུང་གི་བྱིན་ནུས་ཕོ་བ་ལ།འགགས་མེད་ཚངས་དབྱངས་དྲུག་ཅུ་དང་ལྡན་པའི་རྡོ་རྗེའི་ཚེ་ལ་དབང་བའི་ནུས་མཐུ་ཐོགས་མེད་དུ།
སྩོལ།ཡིད་ལ་ཐུགས་ཀྱི་བྱིན་རླབས་ཕོབ་ལ།མི་འགྱུར་བ་དུག་ལྔའི་དྲི་མ་ཐམས་ཅད་དང་བྲལ་བའི་སྐུ་ལྔ་ཡེ་ཤེས་ལྔའི་ཚེ་བཅུད་ཐམས་ཅད་སྩོལ།༥ཞེས་པས་གསོལ་བ་བཏབ་པའི་ཚིག་གིས་བསྐུལ
བས་ཕྱོགས་བཅུའི་སངས་རྒྱས་བྱང་སེམས་ཐམས་ཅད་ཀྱིས་ཕྱག་གཡས་མདའ་དར་གཡབ་པ་ཙམ་གྱིས་ཕྱི་སྣོད་འབྱུང་བ་ལྔའི་བཅུད་དང་དྲངས་མ།ནང་བཅུད་ལྷ་ཀླུ་མི་གསུམ་གྱི་ཚེ་དཔལ་བསོད་ནམས།གསར

བ་ཚེ་བདག་རྒྱལ་བ་རྣམས་ཀྱི་བྱིན་རླབས།ལྷ་སྲིན་སྡེ་བརྒྱད་ཀྱི་ནུས་པ།དེ་དག་གིས་རང་གི་བླ་ཚེ་བརྐུས་ཁྱེར་འཕྲོག་གཞོམ་སོགས་དང་།རང་བཞིན་གྱིས་ཚེ་བསོད་དབང་ཐང་ཀླུང་རྟ་བླ་སྲོག་ཉམས་འཐོར
ཡར་བ་སོགས་འོད་ཟེར་གྱི་རྣམ་པར་བསྡུས་ནས་ཕྱག་གཡོན་ཚེ་བུམ་ནང་གི་བདུད་རྩི་ལ་ཐིམ་པས་མ་ཤོང་བའི་ཚུལ་དུ་ཕྱིར་ལུད་རང་ལ་སིབ་སིབ་ཐིམ་པས་བསྐལ་པའི་བར་དུ་རྐྱེན་གང་གིས་ཀྱང་གཞོམ་གཞིག་བྲལ།
འི་རྡོ་རྗེ་ལྟ་བུའི་ཚེ་ལ་མངའ་བརྙེས་པ་དེ་ཉིད་སླར་ཡང་ཚེའི་བྱིན་རླབས་ནུས་པ་མི་ཉམས་པའི་ཕྱིར།རྡོ་རྗེ་རྒྱ་གྲམ་པདྨ་ནོར་བུ་འཁོར་ལོ་སོགས་སུ་ལྔ་ཡེ་ཤེས་ལྔའི་ངོ་བོ་རིགས་ལྔའི་ཕྱག་མཚན་གྱིས་རྒྱས་གདབ་པས
འགྱུར་མེད་བདེ་བ་ཆེན་པོ་སྐྱེ་འཆི་བགྲེས་ཆུད་བྲལ་བ་མགོན་པོ་ཚེ་དཔག་མེད་དང་མཉམ་པར་མོས་ལ་སྔགས་ཚར་གསུམ་བརྗོད།དེ་ཡང་ཡིད་ཏིང་ངེ་འཛིན་བསྐྱེད་རྫོགས་དམིགས་པའི་གནད་དང་ལྡན་པ་མཆོག
ཏུ་གཅེས།དེ་ནས་རྫོགས་རིམ་ནི།སྣོད་བཅུད་ཞིང་ཁམས་དང་ལྷར་གསལ་བ་ཐམས་ཅད་འོད་དུ་ཞུ་ནས་རང་ལ་ཐིམ།རང་ཉིད་ཚེ་ལྷ་ཡབ་ཡུམ་འོད་དུ་ཞུ་ནས་རང་ལུས་གསེར་གྱི་རྡོ་རྗེ་རྩེ་ལྔ་པ་བསྒོམ་པའི་ཕྱི་རོལ་དུ་འོད་ཟེར་དམར་པོའི་གུར།དེའི་ཕྱི་རོལ་
དུ་འོད་ཟེར་དཀར་པོ།སེར་པོ།ལྗང་གུ།སྔོན་པོའི་གུར་ཁང་ལྔ་རིམ།དེ་ཡི་ཕྱི་རིམ་རྡོ་རྗེའི་གུར་སྲ་ཞིང་བརྟན་པ་བསྐལ་པའི་རླུང་ཡང་རྒྱུ་བར་མི་ནུས་པའི་སྲུང་འཁོར་དྲུག་པོ་བསྒོམ་པས་བར་ཆད་ཐམས་ཅད་ཞི་བའི

མན་ངག་ཁྱད་པར་འཕགས་པ་ཡིན།བཀྲ་ཤིས་བསྔོ་སྨོན་རྒྱས་པར་བྱའོ།།ཞེས་པའི་ཚེ་སྒྲུབ་འདི་སྔོན་བས་མ་ཡས་དབུ་རྩེར་གུ་རུ་པདྨ་འབྱུང་གནས་ཀྱིས་ལོ་ཆེན་བཻ་རོ་ཙ་ན་ལ་ཟབ་མོ་སྨིན་
གྲོལ་གྱི་གདམས་པ་གནང་ནས་མི་བརྗེད་པའི་སྨོན་ལམ་བཏབ་ནས་ཀུན་གཞི་མ་བཅོས་པའི་མཚོ་ལ་གཏེར་དུ་སྦས་པའི་རྒྱཿདང་ལྡན་པས་མ་འོངས་སྙིགས་མའི་འགྲོ་བ་རྣམས་སྡུག་བསྔལ་ལས་སྐྱོབས་པའི་ཆེད་དུ་དགོངས།།
ནས་མི་སྣང་བར་འགྱུར་བ་མེད་པའི་ངོ་བོར་གཏད་རྒྱཿམཛད་པ་དུས་ལ་བ་པ་ཚེ་པདྨ་གར་དབང་འགྲོ་འདུལ་རྒྱལ་པོའི་དགོངས་པ་རྒྱ་མཚོའི་ཀློང་ནས་གཏེར་དུ་སྤྱན་དྲངས་ནས་དག་པའི་ཡོན་ཏན་བཅུ་དང་ལྡན་པའི་སྐལ་ལྡན
ལས་འཕྲོ་ཅན་རྣམས་ལ་སྤེལ་བའི་རྒྱཿདང་བཅས་རྒྱཿརིམ་གསུམ་ལྡན་པའི་ཟབ་ཆོས་འདི་ཉིད་རིག་འཛིན་ཆེན་པོ་དེ་ཉིད་ཀྱི་དྲུང་ནས་འབྲུ་ཁྲིད་བཀའ་དྲིན་ཐོབ་པའི་བརྗེད་ཐོ་ལྟ་བུ་ཞིག་བྲིས་ན་ཆོག་མིན་ཞུས་པས།འདི
ཉིད་སྒྲུབ་ཐབས་ཡིན་ཕྱིར་ཟིན་བྲིས་སུ་འགྱུར་བས་གཞན་ལ་ཕན་ཐོགས་འོང་བས་བྲིས་ཞེས་བཀའ་ཡི་གནང་བ་ཐོབ་པ་ལ་བརྟེན་ནས་རྗེ་དེ་ཡི་བཀའ་འབངས་པད་དཀར་སྤྲུལ་མིང་པ་ཀརྨ་བསྟན་འཛིན་དཔལ་ལྡན་རྡོ་རྗེ་ཆོས་
ཀྱི་རྒྱལ་པོས་བྲིས་པ་ཉེས་འགལ་གང་མཆིས་ཚེ་ལྷའི་དྲུང་དུ་བཤགས་ཤིང་།དགེ་བས་བསྟན་འཛིན་སྐྱེས་བུའི་སྐུ་ཚེ་བརྟན་པ་དང་།འགྲོ་རྣམས་ཚེ་དཔག་མེད་ཀྱི་གོ་འཕང་མྱུར་དུ་ཐོབ་པར་ཤོག།།ཟིན་བྲིས་

འདི་སྐལ་ལྡན་རྣམས་ལ་སྤེལ་ཞིང་རྒྱས་པ་དང་།སྐལ་མེད་ལོག་ལྟ་ཅན་གྱི་ལག་ཏུ་མི་འགྲིམ་པའི་བྱ་ར་དཔལ་མགོན་མ་ནིང་དྲེགས་པའི་ཚོགས་ཀྱིས་མཛོད་ཅིག་རཀྵ།སརྦ་དཱ་མངྒ་བཾ་

གདོད་མའི་མགོན་པོ་ཀུན་བཟང་འོད་མི་འགྱུར།།ངེས་པ་ལྔ་ལྡན་རིགས་ལྔ་ལོངས་སྤྱོད་རྫོགས།དཀྱིལ་འཁོར་ཀུན་གྱི་དབང་ཕྱུག་རྡོ་རྗེ་སེམས།།གསོལ་བ་འདེབས་སོ
འཆི་མེད་ཆོ་དབང་སྩོལ།།ཚེ་དང་ཡེ་ཤེས་མཐའ་ཡས་རིགས་ཀྱི་བདག།བདེ་སྦྱོར་དབང་གི་ལྷ་མོ་ཙནྡྲ་ལཱི།།གདོད་ནས་གྲུབ་བརྙེས་ནཱ་གཱརྫྫ་ན་ལ།།།གསོལ་བ་ཊ།རྡོ་རྗེའི་སྐུ་ཅན་པདྨ་སཾ་བྷ་བ།།
འཆི་མེད་གྲུབ་པའི་རྒྱལ་མོ་མནྡཱ་ར།།སྐྱེ་འཆི་གཉིས་སྤངས་བདེ་ཆེན་རྒྱལ་མོ་ལ།།གསོལ་བ།མངའ་བདག་ཚངས་ཆེན་ཚེ་མཆོག་གྲུབ་པའི་འཁོར།གདམས་པའི་བཀའ་བབས་ལྷ་སྲས་རོལ་པ
རྩལ།།ཟབ་གཏེར་མངའ་བདག་མཆོག་གྱུར་བདེ་ཆེན་གླིང་།གསོལ་བཛྲསྨོན་ལམ་ལས་འཕྲོས་གཏང་རྒྱའི་བཀའ་ཐོབ་པ།།ཟབ་ཆོས་བརྒྱུད་པ་འཛིན་མཛད་གསེར་གྱི་ཕྲེང་།།རྩ་བརྒྱུད་བླ་མ
བཀའ་དྲིན་ཅན་རྣམས་ལ།།གསོལ་བ།ཚེ་བདག་ཡེ་ཤེས་རྒྱལ་པོ་སྟངས་དམྱལ་ལྔ།ཚད་མེད་རང་བཞིན་ལྷ་མོ་མགྱོགས་མ་བཞི།།སྒྱུ་འཕྲུལ་རྡོ་རྗེ་ཚེ་ཡི་དཀྱིལ་འཁོར་ལ།།གསོལ་བ་།
ལས་དང་རྐྱེན་གྱིས་བསྐྱེད་པའི་ནད་དང་གདོན།།གློ་བུར་ཡེ་འདྲོག་འཇིགས་པ་བཅུ་དྲུག་སོགས།།།དུས་དང་དུས་མོན་འཆི་བའི་མུན་པ་ཞི།།ཚེ་བསོད་ཡེ་ཤེས་སྣང་བ་རབ་རྒྱས་ཤོག།བདུད

བབཞིཞིའི་འཕྲང་སྒྲོལ་གཉུག་མའི་བཙན་ས་ཟིན།།སྐྱེ་མེད་དོན་རྟོགས་འཆི་མེད་གདིང་བ་ཆེན་ཐོབ།།དུག་ལྔ་རང་གྲོལ་འགྱུར་མེད་སྐུ་མཆོག་ལྔའི།ཚེ་དབང་མཆོག་གྲུབ་གཞན་དོན་མཁའ།།།
བྱབབ་ཤོག།བདེ་ཆེན་ཡེ་ཤེས་དྲངས་མའི་བཅུད་ལེན་གྱིས།།མི་འགྱུར་མི་ཤིགས་རྡོ་རྗེ་སེམས་དཔའི་ཚེ།།ཐིག་ལེ་ཆེན་པོ་རྒྱུན་གྱིས་རྟག་པའི་ལུས།།ཟུང་འཇུག་མཆོག་གི་རིག་འཛིན་མངོན་
གྱུར་ཤོག།ཅེས་པ་འདི་ནི་སྒྲུབ་གནས་ཀྱི་རྒྱལ་པོ་བྲག་དཔང་གཡའ་མ་ལུང་གི་ཀེའུ་ཚང་དུ་འཆི་མེད་ཚེའི་བསྙེན་སྦུབཞག་བདུན་མ་བགྱིས་པའི་ཐོག་མར་རྟེན་འབྱུང་ཆེད་དུ།པདྨ་གར་དབང་བློ་གྲོས་མཐའ་ཡས་ཀྱིས་ཤར་མར་སྤེལ་བ་དགེ་ལེགས་འཕེལ།